Els perills d’internet, tema de la segona conferència del I Cicle de xerrades formatives per a la prevenció a Burjassot
2025-07-24

Els perills de les xarxes socials, de l’accés a pàgines no recomanades per a menors, el ciberbullying… de tot açò es parlarà a Burjassot dimecres que ve, 11 de maig, en la segona de les xerrades organitzades des de la Regidoria d’Educació de l’Ajuntament de la localitat, dirigida per Laura Espinosa Pérez.

La xerrada, emmarcada en el I Cicle de xerrades per a la prevenció de la violència escolar i la promoció de la cultura de pau, serà a les 18 hores en la Casa de Cultura del municipi i arriba sota el títol “Els perills d’internet i les xarxes socials en la infància i l’adolescència”, estarà impartida per la Policia Local de Burjassot, regidoria dirigida per Manuel Pérez Menero. Els agents, especialistes en la matèria, explicaran a la comunitat educativa de Burjassot els factors que influeixen en aqueixos perills i la importància de la prevenció i de la supervisió parental en els accessos a internet dels xiquets i adolescents del municipi.

Paral·lelament a la xerrada i per a facilitar la participació de les mares i els pares en la mateixa, es van a desenvolupar uns tallers per a xiquets i xiquetes sota el nom “Coneixent el monstre de colors”. Un taller sobre l’empatia. En aquest cas, els tallers tenen com a objectiu treballar de forma creativa i dinàmica habilitats socials com l’empatia, com a eina bàsica per a la promoció de la convivència i el benestar.